# Fire of Love (pel·lícula de 2022)

Fire of Love és una pel·lícula documental estatunidenca/canadenca de 2022, dirigida, escrita i produïda per Sara Dosa. Explica la vida i carrera professional dels vulcanòlegs Katia i Maurice Krafft. S'ha subtitulat al català.
El documental es va estrenar el 20 de gener de 2022, al Festival de Cinema de Sundance, on Erin Casper i Jocelyne Chaput van guanyar el premi Jonathan Oppenheim per la seva feina d'edició al film. També en 2022, va guanyar el premi a la millor pel·lícula del Festival Internacional de Cinema Documental de Barcelona.

## Argument

A partir de material d'arxiu i de les notes i escrits personals dels protagonistes, la pel·lícula detalla la història de Katia i Maurice Krafft, des que als anys setanta van iniciar una recerca conjunta que els portaria a viatjar per tot el món, durant dues dècades, estudiant l'erupció dels volcans.

## Producció

Sara Dosa va interessar-se per primera vegada per la història de Katia i Maurice Krafft quan estava investigant la seva pel·lícula anterior, The Seer & The Unseen (2019), després de conèixer al vulcanòleg britànic Clive Oppenheimer. Oppenheimer va ajudar a Dosa i al seu equip a localitzar les més de 200 hores de material d'arxiu dels Krafft que van servir per crear Fire of Love.
La directora va fer pública la seva intenció de dirigir i produir el documental el març de 2021, amb la participació de Sandbox Films, la companyia darrera de Fireball, de Werner Herzog.
Dosa va voler centrar el màxim possible del projecte en Katia i Maurice, però hi havia molts buits a l'arxiu, així que va decidir omplir alguns d'aquests buits amb la narració. Aquesta veu en off la va posar l'escriptora, cantant i cineasta nord-americana Miranda July, coneguda per la seva peculiar sensibilitat.

## Estrena

La pel·lícula es va estrenar al Festival de Cinema de Sundance, el gener de 2022, on va guanyar el premi a la millor edició en la categoria de documentals estatunidencs. Poc després, National Geographic Documentary Films va aconseguir els drets del film. i es va associar amb Neon, per distribuir-la en sales comercials. L'abril de 2022 es va anunciar que Neon codistribuiria la pel·lícula.
El documental va recaptar 22.416 dòlars en la seva primera setmana de projecció, quan només es projectava en tres sales de cinema de Nord-amèrica.

## Guardons

* 2022. Festival de cinema de Sundance: Erin Casper i Jocelyne Chaput guanyen el premi Jonathan Oppenheim a la millor edició.
* 2022. Festival Internacional de cinema de Seattle: Premi especial del jurat.
* 2022. Visions du Réel: Premi del públic.
* 2022. Festival de cinema independent de Boston: Gran premi del jurat, al millor documental.
* 2022. Festival Internacional de Cinema Documental de Barcelona: Premi a la millor pel·lícula.

## Referències

* ↑ Medina, Marta. «'Fire of love': amor y muerte entre volcanes en un documental sobrecogedor» (en castellà). El Confidencial, 26-08-2022. [Consulta: 23 setembre 2022].
* ↑ Fienberg, Daniel. «‘Fire of Love’: Film Review | Sundance 2022» (en anglès). The Hollywood Reporter, 21-01-2022. [Consulta: 23 setembre 2022].
* ↑ Fire of Love a la Base de dades de cinema en català
* 1 2 Larasati, Dyah. «How to Watch ‘Fire of Love’: Is the Sara Dosa Documentary Film Streaming or in Theaters?» (en anglès), 06-07-2022. [Consulta: 23 setembre 2022].
* 1 2 Debruge, Peter. «Sundance 2022 Winners: From ‘Nanny’ and ‘Navalny’ to Crowd-Pleaser ‘Cha Cha Real Smooth,’ Indie Fest Spreads the Wealth» (en anglès). Variety, 28-01-2022. [Consulta: 23 setembre 2022].
* ↑ «‘Fire of Love', Docs a la millor pel·lícula - 28 maig 2022». El Punt Avui, 28-05-2022. [Consulta: 23 setembre 2022].
* ↑ Arribas, Alicia G. «El documental 'Fire of love' recupera el amor volcánico de los Krafft» (en castellà). La Vanguardia, 22-08-2022. Arxivat de l'original el 2022-09-23. [Consulta: 23 setembre 2022].
* 1 2 Macnab, Geoffrey. «BDE interview: Fire of Love by Sara Dosa» (en anglès). Business Doc Europe, 29-07-2022. [Consulta: 23 setembre 2022].
* ↑ Lang, Brent. «‘Fire of Love,’ Documentary About Married Volcanologists, in the Works From Sandbox Films (EXCLUSIVE)» (en anglès). Variety, 16-03-2021. [Consulta: 23 setembre 2022].
* ↑ Shaffer, Marshall. «Sara Dosa on 'Fire of Love,' Unrequited Love, and Indifferent Volcanoes» (en anglès americà), 06-07-2022. [Consulta: 23 setembre 2022].
* ↑ Galuppo, Mia. «Sundance: Miranda July to Narrate U.S. Competition Doc ‘Fire of Love’ (Exclusive)» (en anglès). The Hollywood Reporter, 06-01-2022. [Consulta: 23 setembre 2022].
* ↑ Lang, Brent. «Sundance: National Geographic Documentary Films Prevails in Bidding War to Buy ‘Fire of Love’» (en anglès). Variety, 23-01-2022. [Consulta: 23 setembre 2022].
* ↑ Urban, Sasha. «Neon and National Geographic to Release Sara Dosa’s Sundance Documentary ‘Fire of Love’» (en anglès), 20-04-2022. [Consulta: 23 setembre 2022].
* ↑ Vlessing, Etan. «Neon, Nat Geo to Release Sundance Opener ‘Fire of Love’» (en anglès). The Hollywood Reporter, 20-04-2022. [Consulta: 23 setembre 2022].
* ↑ «Domestic 2022 Weekend 27». [Consulta: 23 setembre 2022].
* ↑ Zilko, Christian. «‘Klondike,’ ‘Know Your Place’ Win Big at Seattle International Film Festival (Winners List)» (en anglès). IndieWire, 24-04-2022. [Consulta: 4 octubre 2022].
* ↑ Del Don, Giorgia. «L’îlot est le grand gagnant de Visions du réel» (en francès). Cineuropa, 19-04-2022. [Consulta: 4 octubre 2022].
* ↑ Davis, Edward. «Miranda July Narrates The Story Of An Explosive, Volcanic Love Story» (en anglès). The Playlist, 01-06-2022. [Consulta: 4 octubre 2022].
* ↑ «El documental canadenc 'Fire of Love' s'endú el premi a la millor pel·lícula del 25è DocsBarcelona». 324cat, 28-05-2022. [Consulta: 4 octubre 2022].